A. god. skolas direktora kungs! / Ļ. cien. skolas direktores kundze!

Mūsu valsts un visa Eiropa piedzīvo vistraģiskāko laiku šajā gadsimtā – kara dēļ, kuru pret Ukrainu ir izraisījusi Krievijas vadība. Mēs labi saprotam to, kādas ciešanas ukraiņu tautai ir sagādājis Krievijas iebrukums, kādas sekas tas jau ir radījis Krievijas iedzīvotāju reputācijai un kādas sekas tas vēl var radīt.

Taču tā būtu briesmīga netaisnība noliegt un atstumt krievu kultūru. Mums nav ne mazāko šaubu par to, ka tieši krievu kultūra, kam ir gadsimtiem ilga vēsture, dos spēku, lai, nezaudējot cieņu, pārciestu šo smago pārbaudījumu. Mēs esam pārliecināti, ka kultūra vieno.

LAŠOR (Latvijas Krievu mācībvalodas skolu atbalsta asociācija) kopā ar Latvijas Krievu valodas un literatūras pasniedzēju asociāciju (LKVLPA), Latvijas Krievu kultūras biedrību (LORK) un biedrību “Grāmatas bērniem” aicina Jūsu vadītās skolas audzēkņus un pedagogus piedalīties radošo darbu konkursos, kas notiks ikgadējā projekta “Tatjanas diena” ietvaros.

Konkursu tēma 2023. gadā ir “Iemīļoti vārdi krievu kultūrā”.

Projekta ‘Tatjanas diena” norise 2023. gadā:

a) līdz 6. februārim tiks pieņemti konkursiem iesniegtie darbi,

b) 2. martā „LAŠOR” vietnē [www.lashor.lv](http://www.lashor.lv) tiks paziņoti konkursa rezultāti,

c) 11. un 12. martā, izmantojot interneta platformu *ZOOM*, tiks rīkotas konkursu laureātu darbu prezentācijas.

Pielikumā nosūtām piecus skolēnu un pedagogu radošo konkursu nolikumus ar pielikumu.

Projekta „Tatjanas diena” mērķis ir atbalstīt krievu kultūras saglabāšanu un attīstību mūsu valstī, veicināt dažādas etniskās izcelsmes jauniešu savstarpēju uzticēšanos, attīstīt skolēnu un pedagogu radošumu.

Projekta nosaukums ir saistīts ar piemiņas dienu pareizticīgās baznīcas kalendārā – 25. janvāri. Šajā dienā tiek pieminēta Svētā Tatjana, krievu studentu aizbildne. Mēs šo piemiņas dienu atzīmējam jau divdesmit četrus gadus pēc kārtas.

Informācija par projektu būs pieejama LAŠOR interneta tīmekļvietnē [www.lashor.lv](http://www.lashor.lv) un *Facebook* grupā “Tatjanas diena” (<https://www.facebook.com/groups/tatjanin.den/>).

**Jautājumu un neskaidrību gadījumā aicinām zvanīt uz tālruni 29802919 vai rakstīt uz** [**tatjanin\_den@inbox.lv**](mailto:tatjanin_den@inbox.lv)**.**

Lūdzam pa elektronisko pastu apstiprināt šīs vēstules saņemšanu.

Pielikums:

1. Pētniecisko darbu konkursa “Krievi Latvijā: kultūra, saknes, likteņi” nolikums;
2. Tēlotājmākslas konkursa nolikums;
3. Konkursa darba pase (Pētniecisko darbu konkursa “Krievi Latvijā: kultūra, saknes, likteņi” nolikuma un Tēlotājmākslas konkursa nolikuma Pielikums);
4. Krievu kaligrāfijas konkursa nolikums;
5. Literāro darbu konkursa nolikums;
6. Lugu konkursa nolikums.

Ar cieņu,

LAŠOR vārdā

Igors Pimenovs

valdes priekšsēdētājs